Diari Oficial de la Generalitat Valenciana


Sumari del DOGV 7210, del 10-02-2014 (2014/1109)

RESOLUCIÓ de 3 de febrer de 2014, de la Direcció General de Recursos Humans, per la qual s'executa la Sentència número 750/2013, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7210

Data del DOGV
:   10-02-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/1109


Data del document
:   03-02-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública
    * funcionari

RESOLUCIÓ de 3 de febrer de 2014, de la Direcció General de Recursos Humans, per la qual s'executa la Sentència número 750/2013, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana. [2014/1109]  
La Sentència número 750/2013, de 23 d'octubre, de la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, estima el recurs d'apel·lació interposat contra la Sentència 313/11 del Jutjat Contenciós Administratiu número 7 de València, desestimatòria del recurs contenciós presentat per Julia Martínez Lozano en impugnació de la Resolució de 20 d'octubre de 2010, de la Direcció General d'Administració Autonòmica, que desestima el recurs de reposició presentat contra la Resolució de 15 de juliol de 2010, de la mateixa direcció general, per a adjudicar destinacions a les persones participants en el concurs de mèrits número 95/2009, per a la provisió de llocs de treball de naturalesa funcionarial, grup D, sector administració general.  
  
La dispositiva de la sentència revoca la resolució impugnada en instància i reconeix a la demandant com a situació jurídica individualitzada el dret que se li atorguen 1,5 punts en l'apartat de titulacions acadèmiques, amb l'efecte que se'n derive.  
Com a conseqüència de l'increment en 1,5 punts, la interessada aconseguix una puntuació total de 18,5 punts, per la qual cosa, vistes les preferències de la sol·licitud, pertoca adjudicar-li el lloc de treball número 26484.   
Atés el que disposen els articles 118 de la Constitució Espanyola, 17.2 de la Llei Orgànica 6/1985, d'1 de juliol, del Poder Judicial, i 103 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligació de complir les sentències i la resta de resolucions fermes dictades pel jutges i tribunals.  
Per tant, fent ús de les atribucions que conferixen a esta Direcció General de Recursos Humans l'article 18.3 del Reglament de Selecció, Provisió de Llocs de Treball i Carrera Administrativa, així com l'article 39 del Decret 20/2013, de 25 de gener, del Consell, pel qual aprova el Reglament Orgànic i Funcional de la Conselleria d'Hisenda i Administració Pública, resolc:  
  
Primer  
Adjudicar amb destinació definitiva a Julia Martínez Lozano, NRP 80417126V3, en execució de la sentència, el lloc de treball número 26099, auxiliar de gestió, C2 12 E005, adscrit a la Direcció Territorial de València de la Conselleria d'Educació, Cultura i Esport, en l'IES del Puig.  
  
Segon  
L'acte de presa de possessió ha de tindre lloc el dia 10 de febrer de 2014, a les 10.00 hores, en el Servici de Selecció de Personal i Provisió de Llocs de Treball de la Conselleria d'Hisenda i Administració Pública, carrer Miquelet, 5, 2n, a València.  
  
Tercer  
El cessament de la interessada en el lloc de treball actual es produïx d'ofici amb efecte del dia 9 de febrer de 2014. En la mateixa data, es produïx d'ofici el cessament de la persona afectada per la sentència.  
  
Contra esta resolució s'hi pot interposar un incident d'execució de sentència davant del Jutjat Contenciós Administratiu número 7 de València, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 3 de febrer de 2014.- La directora general de Recursos Humans: Ana Brugger Navarro.